
CAMERA DEPUTAŢILOR

	       


COMISIA JURIDICĂ, DE DISCIPLINĂ                                                      COMISIA PENTRU CULTURĂ,ARTE,

              ŞI IMUNITĂŢI                                                                                  MIJLOACE DE INFORMARE ÎN MASĂ
	Bucureşti, 23.10.2018

Nr.4c-11/195/2017
	
	                  Nr.4c-10/84/2018


  P.L.x-77/2017/2018
BIROULUI  PERMANENT

AL

CAMEREI DEPUTAŢILOR

                 Vă înaintăm alăturat raportul COMUN asupra Legii privind achiziţionarea imobilului conacului Brătianu-Florica ("Vila Florica"), situat în localitatea Ştefăneşti, judeţul Argeş, de către Ministerul Culturii, trimisă spre reexaminare ca urmare a Deciziei Curţii Constituţionale nr. 777 din 28 noiembrie 2017, publicată în Monitorul Oficial al României, Partea I, nr. 1011 din 20 decembrie 2017-  PL -x 77/2017/2018.
                  În raport de obiectul şi conţinutul său, iniţiativa legislativă face parte din categoria legilor ordinare.

	         PREŞEDINTE,                                                 PREŞEDINTE,
       Nicuşor HALICI                                          Gigel Sorinel ŞTIRBU

COMISIA JURIDICĂ, DE DISCIPLINĂ                                                      COMISIA PENTRU CULTURĂ,ARTE,

              ŞI IMUNITĂŢI                                                                                  MIJLOACE DE INFORMARE ÎN MASĂ
	Bucureşti, 23.10.2018

Nr.4c-11/195/2017
	
	                  Nr.4c-10/84/2018


  P.L.x-77/2017/2018
RAPORT  COMUN
asupra Legii privind achiziţionarea imobilului conacului Brătianu-Florica ("Vila Florica"), situat în localitatea Ştefăneşti, judeţul Argeş, de către Ministerul Culturii
În conformitate cu prevederile art.134 alin.(1) din Regulamentul Camerei Deputaţilor, republicat, cu modificările şi completările ulterioare, Biroul permanent al Camerei Deputaţilor a hotărât trimiterea la Comisia juridică, de disciplină şi imunităţi şi Comisia pentru cultură, arte, mijloace de informare în masă a Legii privind achiziţionarea imobilului conacului Brătianu-Florica ("Vila Florica"), situat în localitatea Ştefăneşti, judeţul Argeş, de către Ministerul Culturii - PL x 77/2017/2018.
Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
În data de 13 noiembrie  2017  a fost formulată sesizare de neconstituţionalitate de către Preşedintele României. Curtea Constituţională prin Decizia nr. 777 din 28 noiembrie 2017 a declarat neconstituţională legea în ansamblul său.
În conformitate cu Deciziile Curţii Constituţionale nr.308/2012 şi nr.619/2016,  când o lege este declarată neconstituţională în ansamblul său înainte de promulgare, aceasta îşi încheie procesul legislativ. Cu privire la efectele Deciziei nr.619/2016, „Curtea reţine că, în jurisprudenţa sa, a statuat că atunci când, în cadrul controlului a priori de constituţionalitate, constată neconstituţionalitatea unei legi în ansamblul său, pronunţarea unei astfel de decizii are un efect definitiv cu privire la acel act normativ, consecinţa fiind încetarea procesului legislativ în privinţa respectivei reglementări”. 
Senatul, în calitate de primă Cameră sesizată, a respins Legea privind achiziţionarea imobilului conacului Brătianu-Florica ("Vila Florica"), situat în localitatea Ştefăneşti, judeţul Argeş, de către Ministerul Culturii, reexaminată ca urmare a Deciziei Curţii Constituţionale nr. 777 din 28 noiembrie 2017,  în şedinţa din 23.03.2018.
Legea are ca obiect de reglementare achiziţionarea imobilului Ansamblul conacului Brătianu - Florica („Vila Florica”), situat în localitatea Ştefăneşti, Judeţul Argeş, de către Ministerul Culturii.
Membrii Comisiei juridice, de disciplină şi imunităţi şi membrii Comisiei pentru cultură, arte, mijloace de informare în masă au reexaminat Legea în şedinţe separate.
Membrii Comisiei pentru cultură, arte, mijloace de informare în masă au dezbătut Legea în şedinţa din 17 aprilie 2018. Din numărul total de 14 membri ai Comisiei pentru cultură, arte, mijloace de informare în masă au participat la dezbateri 12 deputaţi.

La şedinţa Comisiei juridice, de disciplină şi imunităţi din data de 23 octombrie 2018, au fost prezenţi deputaţii conform listei de prezenţă. 
În urma dezbaterilor, membrii celor două Comisii au hotărât, cu unanimitate de voturi, să propună, spre dezbatere şi adoptare, un raport de respingere a Legii privind achiziţionarea imobilului conacului Brătianu-Florica ("Vila Florica"), situat în localitatea Ştefăneşti, judeţul Argeş, de către Ministerul Culturii.
În raport cu obiectul şi conţinutul reglementării, Legea face parte din categoria legilor ordinare.
	PREŞEDINTE,
Nicuşor HALICI 
	              PREŞEDINTE,
         Gigel Sorinel ŞTIRBU
	
	

	
	
	
	




      SECRETAR,                                               SECRETAR,
            Aida – Cristina CĂRUCERU                               Beatrice TUDOR
Consilier parlamentar,                                                                                                                        Consilier parlamentar,
Alexandra Muşat                                                                                                                                      Dan Kalber

